Brooklyn-Gemeente - DisssipelskapKafee artikels
Tema en preekopsommings
Toerusting vir groepe en gesinne
Wie is wie in die Bybel
Konferensie Kerkgroei in Praktyk (2015-06-20)
CHRISTENWEES VANDAG (Gaan heen en maak dissipels) - B Kruger
​Hoe was dit in die verlede
Die eerste gemeentes tot 300 N C --- Sien Joh 16:33 . Jakobus 1 : 1, 2, 12 en Paulus briewe. Geen belydenisgeskrifte en min van die Nuwe Testament vir leiding.
Ou Testament: Jesaja 43 : 1-3 God verhoed nie krisisse nie maar Hy dra ons daardeur.
Tyd van die Hervorming. Hoogtepunte en dieptepunte
100 Jaar gelede in RSA ---Armoede na A B
50 Jaar gelede in RSA --- Apartheid regeer.
Vandag : Genadetyd duur voort - -
Ons woon in 'n wonderlike land met pragtige natuurlewe en omvangryke hulpbronne. Ons mense lewer briljante studieprestasies, uitnemende sportprestasies, tegnologiese en mediese vooruitgang. Daar is vandag merkwaardige kerkgroei onder die swart bevolking, maar blanke kerke krimp.
Terselfdertyd beleef ons (omheinde) samelewing in vele opsigte 'n droewige tyd :
Daarvan spreek elke motorkaping, elke plaasmoord, elke plakkerskamp waar werklose armes met hul voortbestaan worstel, talle blankes wat emigreer, elke verdagmaking van die waarhede van die Heilige Skrif (Nuwe Hervorming) , elke grootskaalse korrupsie en nog veel meer.
Dit gryp mens aan die hart.!!
Ander lande het ook hul deel aan arbeidsonrus, politieke opstande met vlugtelinge, geweld en armoede. Dit herinner mens aan die gebeure wat in die Bybel vir die eindtyd voorspel word.
As ons as Christene al hierdie gebeure in die wêreld om ons waarneem , wat behoort dan ons optrede te wees. ?
Ons almal glo tog :
Of dit goed is of kwaad wat plaasvind, God is altyd in beheer. Hy maak nooit 'n fout nie.
God se Raadsplan staan vas. Hy is op pad met sy Skepping en met elkeen van ons persoonlik.
Die vraag aan amal is dit:
Sien ons God se handelinge met die wêreld en veral met elkeen van ons op ons persoonlike lewenspad raak ?
God het aan Moses gesê dat as hy vanuit die rots (Christus) kyk hy Hom van agter af sal kan sien. Ons moet dus met die geloofsoog kyk na die verlede, en na daaglikse gebeure.
Ons moet in 'n persoonlike verhouding met God op pad wees na die toekoms ------. Daarin vind ons die riglyne vir ons verhoudingslewe teenoor alle mense.
Die Mens Vandag
Hy is vrydenkend en saam wonend.
Godsdiensgelykheid kry steun en daar word beweer dat almal by dieselfde punt uitkom, net op verskillende maniere.
Hy wil nie gebind wees deur grense nie. Hy verlaat die kerk of soek 'n kerkgroep waar hy 'n geestelike tuiste vind.
Hy is skepties oor georganiseerde institusies. Veral die jeug het minder lojaliteit teenoor kerkstrukture soos sinodes en hulle volg eerder hul eie persoonlike godsdiensaanvoeling..
Hy word maklik 'n navolger van die Nuwe Hervorming wat bou op liberale teoloë van die Jesus seminaar. Kernwaarhede soos wonderwerke, die maagdelike geboorte, letterlike opstanding en hemelvaart word verloën. Rigting word selfs gesoek by die Apokriewe boeke met weerspreking van die samestelling van die Bybel as die Woord van God.
Vir baie lyk die metafoor van 'n manlike God uitgedien en is ons belydenisskrifte van die 16de eeu onvanpas vir vandag.
Hierteenoor is baie mense in Afrika nog verkneg deur heidense Afrikagodsdienste en hul voorvadergeeste. Sien gesprek met Ds Johannes Aucamp onlangs..
Ankers uit die Heilige Skrif
Uit God en deur God en tot God is alle dinge. Hy regeer en is in beheer van alles
Deur die geloof in Christus Jesus is julle nou almal kinders van God. Gal 3:26
Here, u liefde reik tot in die hemel, u trou tot in die wolke, u geregtigheid tot op die hoogste berge, die reg wat u spreek tot in die dieptes van die see. U sorg vir mens en dier, o Here. U is die bron van die lewe, deur u lig sien ons die lig. Ps. 36: 6, 7, 10
Wie kan iets beplan, en dit gebeur, as die Here nie die bevel gee nie ? Is dit nie op bevel van die Allerhoogste dat die kwaad sowel as die goeie tevoorskyn kom nie ? Klaagliedere 3 : 37-38
DUS: God se vaste Raadsplan word voltooi en ons is deel daarvan ten spyte van die sekulẻre wẻreld waarin ons ons nou bevind.
God het aan ons 'n roeping teenoor ongelowiges opgedra.
Julle is die sout vir die aarde. Mat. 5:13
Julle is die lig vir die wėreld. Mat. 5: 14
Leef nou die lewe van die nuwe mens, wat al hoe meer vernuwe word na die beeld van sy Skepper. Kol. 3: 10
Wat julle ook al doen, doen dit van harte soos vir die Here en nie vir mense nie. Kol. 3: 23 (Motivering)
Wees altyd bly in die Here ! Ek herhaal: Wees bly ! Moet oor niks besorg wees nie. Watter deug of lofwaardige saak daar ook mag wees – daarop moet julle julle gedagtes rig. Fil. 4: 4, 6, 8b
Ek sê nie dat ek dit alles al het of die doel al bereik het nie, maar ek span my in om dit alles myne te maak omdat Christus Jesus my reeds Syne gemaak het. Fil 3:12
Ons staan met blydskap in God se diens; wat ons beroep of omstandighede ookal mag wees. Paulus word vir die Jood soos 'n Jood en vir die Griek soos 'n Griek om hulle vir Christus te wen.
Ons roeping is om as nuwe mense 'n positiewe verskil te maak in die lewe van alle mense. Ons werk kan soos sout, ongemerk in stilte plaasvind.
Ons roeping is ook om deur ons regverdige en simpatieke optrede teenoor alle mense ons lig uit te straal wat deur ongelowiges raakgesien word. ( " As gevolg van julle onregverdige optrede word die Naam van God deur die heidennasies belaster" Rom. 2: 24 )
In ons land is daar uitsonderlike geleenthede om ons huiswerkers by te staan in hulle geloofsbelewenis deur gereelde gesamentlike Bybelstudie en deur simpatieke verhoudinge.
Soos Christus en sy dissipels met die "sondaars en tollenaars " vriende gemaak het om hulle tot redding te lei, so moet ons ook met oorleg ongelowiges bevriend en met Christelike verhoudings, voorbeeld en daad hulle bedien. ( " Waarom eet julle leermeester saam met tollenaars en sondaars ? " Mat. 9: 11 ) Griffel met studente by Hatfiel Square.
Waak teen pessimisme en oordrewe optimisme, selfgesentreerde doelwitte en mense gedryf deur swak lewenswaardes. Oorwin die kwaad in hierdie mense deur julle goeie voorbeeld.
Integriteit, kundigheid, innoverende denke en diensvaardigheid is vandag in groot aanvraag in alle beroepe en geld teenoor alle mense. Daarmee kan ongelowiges makliker bereik word.
Verryk en verbreed jou lewenskwaliteit met kennis van die gawes wat God aan alle mense bied deur kuns, kultuur en die natuurlewe. Hierdie gemeenskaplike gawes bied aan gelowiges besondere toegang tot ongelowiges.
Beoefen jou sosiale verantwoordelikheid teenoor jou medemens en omgewing as rentmeesters van God en tot voorbeeld vir die ongelowige.
Word deel van die uitvoering van Christus se Laaste Opdrag net voor Sy hemelvaart. ("Gaan en maak dissipels van alle nasie ……. doop hulle….. en leer hulle …." Mat 28: 19-20). Hierdie Opdrag sluit in:
Wees missioenêr gerig na buite. Dien uitreike oor die wêreld heen asook in ons onmiddellike omgewing.
NUWE KERKPLANTING oor die wêreld by talle plekke maar ook met sukses onlangs in Sunnyside en Troyestraat waar Afrikaanse gemeentes nou vervang is met groeiende Engelse multikulturele gemeentes.
GEOPENDE DEURE bedien duisende vervolgde Christene in lande wat ontoeganklik is vir normale sendingwerk.
FEBA RADIO bedien deur talle tale die Woord per radio na afgeleĕ en ontoeganklike landstreke soos Noord-Korea en Moslem lande.
God bemagtig ons om by hierdie en ander Christen aksies diensbaar te wees deur voortdurende gebed, finansiēle ondersteuning en administratiewe bystand soos nodig.
God rus ons toe vir ons taak :
Iemand wat aan Christus behoort is 'n nuwe mens, die oue is verby, die nuwe het gekom. 2 Kor 5:17
Ons word al meer verander om aan die beeld van Christus gelyk te word. Die heerlikheid wat van ons uitstraal neem steeds toe. Dit doen die Here wat die Gees is. 2 Kor 4:18
Julle moet julle met eerbied en ontsag daarop toelẻ om as verloste mense te lewe, want dit is God wat julle gewillig en bekwaam maak om sy wil uit te voer. Fil. 2: 12b-13
Die Gees wat God ons gegee het, maak ons immers nie lafhartig nie, maar vul ons met krag en liefde en selfbeheersing. 2 Tim. 1:7
Julle is die uitverkore volk, 'n koninklike priesterdom, die eiendomsvolk van God wat die verlossingsdade moet verkondig van Hom wat julle uit die duisternis geroep het na sy wonderbare lig. 1 Petrus 2: 9
So leef ons as Christene in blydskap in ons verhoudings saam met alle mense in hierdie mooi en komplekse land.
Ons is saam op pad met God om sy dissipels te maak uit alle nasies, hulle te laat doop en te leer uit Sy Woord.
ISIS Probleem: Erna se Bybelstudie groep vanoggend.
Wat is die regte optrede ????
GOD DIE MUSIKUS - JP Bingle
Om oor God te praat, te sing, te dink en te peins gebeur in wese bykans altyd metafories – dus, in beeld en vergelyking. Want Hy is onbegryplik (NGB, Art. 1); sy oordele ondeurgrondelik, sy weë onnaspeurlik (Rom. 11:33-36).Ons kan God in sy onbegryplike wese nie formuleer of definieer nie.
Tog ken ons Hom en hoor ons Hom! Want Hy praat in die magtige skepping en deur syWoord openbaring (NGB, Art. 2). Hy bedien Homself van mensetaal, die leefwêreld van die skepping, met gebruikmaking van metafore,om Homself te openbaar en die vir ons onsêbare(onbegryplike) tog te sê. Dink aan al die Bybelmetafore: Die Here is herder (vgl. Jes. 40:11; Ps. 23 en 80), Vader (in Ou en Nuwe Testament), ewige Lig, rots, rotsburg, toevlug (Ps. 42), Beskermer, skaduwee aan jou regterhand (so Ps. 121), en kyk watter nuwe wêrelde van verstaan die metaforiese taal oopskiet.
Metafories kan ons dan wel van God ook as digter praat (vgl. die gedigGod die digter(TT Cloete. Uit: Driepas, Tafelberg: 1989)
En van God die Musikus.En van Godsmusiek.Dit is waaroor hierdie kort gedagtevlug handel: God die Musikus.
Hy is die komponis (uitHom)
Hy lei die stempartye (deurHom)
Sy eer is die doel daarvan -Hy sing in alles en deur alles tot Homself(tot Hom).
God het alles in sy skepping-geïntoneer om 'n simfonie te wees tot sy verheerliking.Johannes Calvyn (die sestiende-eeuse kerkhervormer wat ek die Geneefsemusiekleier wil noem) druk dit so uit:
Die hele skepping is daarom net een rede
om die Skepper se heerlikheid te beaam (be-amen)
om die teater te wees waarin die lofklinkende glorie van God voorgestel en besing word.
Alles in die hemel sing saam met alles op aarde, ja, al die dinge en die diere, die mossies en die miere en die mense sing saam met die maan en die melkweë om God die Musikus te verheerlik.Dit is die korale van die kreature.
Dit is die Godsmusiek wat die almalgtige Skepper van hemel en aarde gekomponeer het; in alles het Hy wetmatigheid geplaas. En in terme van die Godmusikus-metafoor gestel: dit is die goddelike ritme en metrum (die wesenelike van alle woordkuns en toonkuns) van die groot heelal.
Elke stemparty sing dit in eie styl en klank, maar tog in harmonie, met die res dit uit: Loof God, prys die Here!Ons kan dit so voorstel: God het sy skepping soos 'n magtige pyporrel saamgestel en elke pyp laat sy eie unieke geluid hoor.
God die Musikus skep dus die klankkleur, die timbre (tam'breuitgespreek) wat deur alles wat in die skepping bestaan, saamgestel word. Disparante (ongelyke, uiteenlopende) dinge verenig elk – met sy eie klankkleur – in die Godsmusiek, mengel harmonies daareen (elke voëltjie sing soos hy gebek is), maar is nooit uit pas met die simfonie nie).
# Van die ysblokke rondom Saturnus se klanke wat in die buitenste ruimtes soos 'n klokkespel beier (in 1981 het 'n satellite dit opgevang en na die aarde teruggesein – vire eue der eeue is dit nooit gehoor nie, maar:"…daarbuite juig, gehoor en ongehoor, //sy kreatuur– 'n ganse skeppingskoor! (Ps. 145-1:6 – ber.) –
# Van God se stem wat volgens Ps. 29-1:2 'rol en ratel'deur die lug as die
Onweerstorme woed, en van die gerammel van die veraf-bas klanke van "…die donderstemme, swaargedug"wat in die 'hoë lug Gods mag oor al die volkeverkondig' (waarin die musikaledigterDawidsyvolk in Ps. 68-1:15b voorsing) –
tot die tjirpfyn vibrato's (trillende klankgolfies) van piepklein voëltjies is simfoniese klanke van die Godsmusiek!
Maar wat het die mens van die Godsmusiek gemaak?
Ons weet wat het losgebreek toe die mens met God gebreek het in die sondeval.In plaas van simfonie, saamklank, het wanklanke en dissonante na alle kante uitgekring.
Die magtige orrel wat God so toonhelder geïntoneer het met die skepping, het vals geword.
Wanklanke en wrangklanke.
Die hallelujah van die Godsmusiek wat kragtig deur alles in die skepping pols, is deur die mens se val in 'n treurlied verander, 'n dodemars wat die totale chaos en vernietiging se naderende voetstappe uitmars, dit uittel: vernietiging kom.Die koorleier wat op die wysie van'moenie verwoes nie ' moes voorsing, het 'n verwoester geword wat sing op die wysie van'die aarde en die volheid daarvan behoort aan my en ek sal dit vir myself uitbuit tot in die verste hoek'.
So wêreldomvattend is die uitwerking van die val dat die skeppingsug(vgl. Rom. 8:18-23; SB 9-6:2,3).
Maar dan die wonder van die herskepping!God se oormaak en nuutmaak!
Jesus Christus, Middelaar, is ook Herskeppingsmiddelaar. En Hy het gesing in sy herskeppingswerk!
'n Teoloog-digter (Totius) sug 'n keer:
"Die Nagtegaal van God sing lofliedere in die nag op die droë doringtak van hierdie wêreld. – Hoe wens ek ek ko nHom net eenkeer hoor sing!"Sy dissipels (twaalf minus een) het Hom wel hoor sing by die instelling van die heilige Nagmaal. Die laastewoorde van die laaste hallel-lied weerklink in die bovertrek: "U is my God en ek loof U! My God, ek wil U verheerlik. Loof die HERE, want Hy is goed, ja, vir ewig duur sy troue liefde" (Ps. 118:28-29 – Direkte Vertaling 2014).
En – aangrypend ironies! – vir Hom die nag van Godverlatenheid: "Nadat hulle die lofsang gesing het, het hulle uitgegaan Olyfberg toe"(Mat. 26:30).
Sy dissipels kon weer die herstelde lied saam met Hom aanhef.
Die heelalkoor, bestaande uit die hemelkoor en die aardekoor, word weer gelei deur 'n kerkkoor! (Die dissipels is die Nuwe-Testamentiesekerk-in-kiem.) God se komposisie van heelalmusiek kan weer suiwer gehoor en verstaan word.
Die evangeliewoord van herskepping en herstel van die loflied tot eer van God gaan van dié nag af verder weer suiwer opklink. Dié genade word kom as die bladmusiek vir sy volk om die heelalkoor weer terug te lei na God Almagtig! Die orrel speel weer omdat die evangelie van Jesus Christus die stempartye opnuut toonhelder intoneer en instem! Ons het die Woord, sodat ons lewe weer erediens, hallelujadiens, word!
En in dié erediens met die bladmusiek van die genadewoord, die evangelie van Jesus Christus, is niemand minder nie as die Heilige Gees die Dirigent!
Ons is nou in oefentyd om die lied wat ons onophoudelik voor die troon van God sal sing. Dit klink op in ons gemeente sang, maar ook in 'n opregte lewenstyl en arbeidsetiek, ja, uit die smid se aambeeld wat akkuraat geklop word, uit die timmerman se timmerslae, jou vingers op die sleutelbord van jou rekenaar wat klawers word wat klink en klank – dit word as't ware klinkende korale, musiek wa tinstem op die ewige lied.
Die lied sal nooit weer verstil nie. Ons is nie op pad na die ewige preek in die hemel nie – ons is op pad na die ewige lied! (woorde van 'n Nederlandse teoloog.)
So word dit dan vir altyd erediens, die onoderbroke korale van die kreature!
Hoor God se komposisie van heilige musiek; lees die bladmusiek van die blye evangelie wat Jesus met sy bloed kom vorm het; leef onder die instruksie van die Dirigent, die Heilige Gees, en sing voor in die koor! Sing God die Musikus se musiek in die timbre eie aan jou, sing weer voor, nootvas en nootvars!
Summa cum laude Deo!
Aug. AD 2015
​Daarom is dit ons strewe om God bo alles te eer, mekaar en ander te dien en dissipels maak van te Christus.